ET Euroopa Liidu Teataja L 345/21

NÕUKOGU OTSUS,

20. detsember 2005,

Euroopa Liidu ja Valgevene vahelise tekstiiltoodetega kauplemise lepingu muutmist käsitlevale Euroopa Ühenduse ja Valgevene Vabariigi vahelisele kirjavahetuse vormis lepingule allakirjutamise ja selle ajutise kohaldamise kohta

(2005/948/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese lausega,

võttes arvesse komisjoni ettepanekut,

ning arvestades järgmist:

(1) Komisjon on pidanud ühenduse nimel läbirääkimisi kahepoolse lepingu üle, mis käsitleb Valgevene Vabariigiga sõlmitud olemasoleva koguselisi piirnorme kohandava tekstiiltoodetega kauplemise kahepoolse lepingu ja protokollide pikendamist ühe aasta võrra.

(2) Kahepoolne leping tuleks ühenduse nimel alla kirjutada, tingimusel et see sõlmitakse hilisemal kuupäeval.

(3) Kõnealust kahepoolset lepingut tuleks ajutiselt kohaldada alates 1. jaanuarist 2006 kuni selle sõlmimiseks vajalike menetluste lõpuleviimiseni, tingimusel et Valgevene Vabariik samuti lepingut ajutiselt kohaldab,

ON TEINUD JÄRGMISE OTSUSE:

Artikkel 1

Tingimusel, et see sõlmitakse hilisemal kuupäeval, on nõukogu eesistuja volitatud määrama isikud, kellel on õigus Euroopa Liidu ja Valgevene vahelise tekstiiltoodetega kauplemise lepingu muutmist käsitlevale Euroopa Ühenduse ja Valgevene Vabariigi vahelisele kirjavahetuse vormis lepingule (edaspidi “leping”) Euroopa Ühenduse nimel alla kirjutada.

Artikkel 2

Alates 1. jaanuarist 2006 kuni ametliku sõlmimiseni kohaldatakse lepingut ajutiselt, tingimusel et Valgevene Vabariik seda samuti kohaldab.

Lepingu tekst on lisatud käesolevale otsusele.

Artikkel 3

1. Kui Valgevene ei täida oma lepingu punktis 2.4 sätestatud kohustusi, alandatakse 2006. aasta kvooti 2005. aastal kohaldatavatele tasemetele.

2. Otsus lõike 1 rakendamise kohta võetakse vastu nõukogu 12. oktoobri 1993. aasta määruse (EMÜ) nr 3030/93 (teatavate tekstiiltoodete kolmandatest riikidest importimise ühiseeskirjade kohta) (1) artiklis 17 osutatud menetluse kohaselt.

Artikkel 4

Käesolev otsus avaldatakse Euroopa Liidu Teatajas.

See jõustub järgmisel päeval pärast selle avaldamist Euroopa Liidu Teatajas.

Brüssel, 20. detsember 2005 Nõukogu nimel eesistuja M. BECKETT

(1) EÜT L 275, 8.11.1993, lk 1. Määrust on viimati muudetud määrusega (EÜ) nr 1478/2005 (ELT L 236, 13.9.2005, lk 3).

ET Euroopa Liidu Teataja L 345/23

Euroopa Liidu ja Valgevene vahelise tekstiiltoodetega kauplemise lepingu muutmist käsitlev Euroopa Ühenduse ja Valgevene Vabariigi vaheline kirjavahetuse vormis leping

Lugupeetud härra

1. Mul on au viidata 1. aprillil 1993 parafeeritud Euroopa Ühenduse ja Valgevene Vabariigi vahelisele tekstiiltoodetega kauplemise lepingule, mida on viimati muudetud ja pikendatud 29. novembril 2004 parafeeritud kirjavahetuse vormis lepinguga (edaspidi “leping”).

2. Pidades silmas, et leping lõpeb 31. detsembril 2005, ja lähtudes lepingu artikli 19 lõikest 1, nõustuvad Euroopa Ühendus ja Valgevene Vabariik pikendama lepingu kehtivusaega veel ühe aasta võrra järgmiste muudatuste ja tingimuste alusel:

2.1. Lepingu artikli 19 lõike 1 teise ja kolmanda lause tekst asendatakse järgmisega: “Seda kohaldatakse 31. detsembrini 2006.”

2.2. II lisa, milles on toodud koguselised piirnormid ekspordile Valgevene Vabariigist Euroopa Ühendusse, asendatakse käesoleva kirja 1. liitega.

2.3. Protokolli C lisa, milles on toodud koguselised piirnormid ekspordile Valgevene Vabariigist Euroopa Ühendusse pärast välistöötlemistehinguid (OPT) Valgevene Vabariigis, asendatakse ajavahemikus 1. jaanuarist 2006 kuni 31. detsembrini 2006 käesoleva kirja 2. liitega.

2.4. Euroopa Ühendusest lähtuvale tekstiil- ja rõivatoodete impordile Valgevene Vabariiki 2006. aastal kohaldatavad tollimaksud ei tohi ületada 11. novembril 1999 parafeeritud Euroopa Ühenduse ja Valgevene Vabariigi vahelise kirjavahetuse vormis lepingu 4. liites 2003. aasta jaoks ette nähtud tollimakse. Nende piirnormide kohaldamata jätmisel on ühendusel õigus taaskehtestada lepinguperioodi lõpuni proportsionaalselt 2005. aastal kohaldatavad koguseliste piirnormide tasemed, mis on toodud 29. novembril 2004 parafeeritud kirjavahetuses.

3. Kui Valgevene Vabariik peaks enne käesoleva lepingu lõppemist saama Maailma Kaubandusorganisatsiooni (WTO) liikmeks, kohaldatakse alates Valgevene Vabariigi WTO liikmeks saamise kuupäevast WTO lepinguid ja eeskirju.

4. Oleksin tänulik, kui kinnitaksite, et Teie valitsus nõustub eespool esitatuga. Kui Te annate oma kinnituse, jõustub käesolev kirjavahetuse vormis leping järgmise kuu esimesel päeval pärast seda, kui lepinguosalised on teineteisele teatanud vajalike õiguslike menetluste lõpuleviimisest. Seni kohaldatakse seda ajutiselt 1. jaanuarist 2006 võrdväärse vastastikuse kohtlemise tingimustel.

Lugupidamisega

Euroopa Ühenduse nimel

1. liide “II LISA Valgevene Liik Ühik Kvoot alates 1. jaanuarist 2006 IA rühm 1 tonni 1 585 2 tonni 6 000 3 tonni 242 IB rühm 4 1 000 tükki 1 672 5 1 000 tükki 1 105 6 1 000 tükki 1 550 7 1 000 tükki 1 252 8 1 000 tükki 1 160 IIA rühm 9 tonni 363 20 tonni 329 22 tonni 524 23 tonni 255 39 tonni 241 IIB rühm 12 1 000 paari 5 959 13 1 000 tükki 2 651 15 1 000 tükki 1 569 16 1 000 tükki 186 21 1 000 tükki 930 24 1 000 tükki 844 26/27 1 000 tükki 1 117 29 1 000 tükki 468 73 1 000 tükki 329 83 tonni 184 IIIA rühm 33 tonni 387 36 tonni 1 309 37 tonni 463 50 tonni 207 IIIB rühm 67 tonni 356 74 1 000 tükki 377 90 tonni 208 IV rühm 115 tonni 95 117 tonni 2 100 118 tonni 471 1 000 tükki: zuhat tükki”

2. liide “PROTOKOLLI C LISA Liik Ühik Alates 1.1.2006 4 1 000 tükki 5 055 5 1 000 tükki 7 047 6 1 000 tükki 9 398 7 1 000 tükki 7 054 8 1 000 tükki 2 402 12 1 000 tükki 4 749 13 1 000 tükki 744 15 1 000 tükki 4 120 16 1 000 tükki 839 21 1 000 tükki 2 741 24 1 000 tükki 706 26/27 1 000 tükki 3 434 29 1 000 tükki 1 392 73 1 000 tükki 5 337 83 tonni 709 74 1 000 tükki 931”

Lugupeetud härra

Mul on au teatada, et sain kätte Teie … kirja, mille sisu on järgmine:

1. Mul on au viidata 1. aprillil 1993 parafeeritud Euroopa Ühenduse ja Valgevene Vabariigi vahelisele tekstiiltoodetega kauplemise lepingule, mida on viimati muudetud ja pikendatud 29. novembril 2004 parafeeritud kirjavahetuse vormis lepinguga (edaspidi “leping”). 2. Pidades silmas, et leping lõpeb 31. detsembril 2005, ja lähtudes lepingu artikli 19 lõikest 1, nõustuvad Euroopa Ühendus ja Valgevene Vabariik pikendama lepingu kehtivusaega veel ühe aasta võrra järgmiste muudatuste ja tingimuste alusel: 2.1. Lepingu artikli 19 lõike 1 teise ja kolmanda lause tekst asendatakse järgmisega: “Seda kohaldatakse 31. detsembrini 2006.” 2.2. II lisa, milles on toodud koguselised piirnormid ekspordile Valgevene Vabariigist Euroopa Ühendusse, asendatakse käesoleva kirja 1. liitega. 2.3. Protokolli C lisa, milles on toodud koguselised piirnormid ekspordile Valgevene Vabariigist Euroopa Ühendusse pärast välistöötlemistehinguid (OPT) Valgevene Vabariigis, asendatakse ajavahemikuks 1. jaanuarist 2006 kuni 31. detsembrini 2006 käesoleva kirja 2. liitega. 2.4. Euroopa Ühendusest lähtuvale tekstiil- ja rõivatoodete impordile Valgevene Vabariiki 2006. aastal kohaldatavad tollimaksud ei tohi ületada 11. novembril 1999 parafeeritud Euroopa Ühenduse ja Valgevene Vabariigi vahelise kirjavahetuse vormis lepingu 4. liites 2003. aasta jaoks ette nähtud tollimakse. Nende piirnormide kohaldamata jätmisel on ühendusel õigus taaskehtestada lepinguperioodi lõpuni proportsionaalselt 2005. aastal kohaldatavad koguseliste piirnormide tasemed, mis on toodud 29. novembril 2004 parafeeritud kirjavahetuses. 3. Kui Valgevene Vabariik peaks enne käesoleva lepingu lõppemist saama Maailma Kaubandusorganisatsiooni (WTO) liikmeks, kohaldatakse alates Valgevene Vabariigi WTO liikmeks saamise kuupäevast WTO lepinguid ja eeskirju. 4. Oleksin tänulik, kui kinnitaksite, et Teie valitsus nõustub eespool esitatuga. Kui Te annate oma kinnituse, siis jõustub käesolev kirjavahetuse vormis leping järgmise kuu esimesel päeval pärast seda, kui lepinguosalised on teineteisele teatanud vajalike õiguslike menetluste lõpuleviimisest. Seni kohaldatakse seda ajutiselt 1. jaanuarist 2006 võrdväärse vastastikuse kohtlemise tingimustel.”

Mul on au kinnitada, et minu valitsus nõustub Teie kirja sisuga.

Lugupidamisega